Gríðarlegur undirbúningur og æfingar hafa staðið mánuðum saman til að sýningin verði að raunveruleika . Eitt af því sem vakti athygli fréttamanns var það hvernig áhorfendasvæðið er útbúið . Í aðalsal félagsheimilisins er búið að raða upp um 700 vörubrettum til að mynda hækkandi stalla fyrir áhorfendur , og þannig breyta húsinu í ljómandi gott leikhús þar sem allir ættu að sjá og heyra vel allt sem fram fer á sviðinu . Meðfylgjandi myndir voru teknar í ferlinu þegar vörubrettin voru flutt úr geymslu og sett upp . Það eru leikararnir sjálfir auk leikstjóra , tæknimanna og annarra aðstoðarmanna og kvenna sem sjást vinna verkið . Myndirnar eru ekki í tímaröð , heldur raðað af handahófi .